Document ID: 32005D0748

32005D0748
L 280/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 октомври 2005 година
за изменение на Решение 2002/300/ЕО по отношение на зоните, изключени от списъка с одобрените зони по отношение на Bonamia ostreae и/или Marteilia refringens
(нотифицирано под номер С(2005) 4081)
(текст от значение за ЕИП)
(2005/748/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях (1), и по-специално член 5 от нея,
като има предвид, че:
(1)
Решение 2002/300/ЕО на Комисията от 18 април 2002 г. за съставяне на списък с одобрените зони по отношение на Bonamia ostreae и/или Marteilia refringens (2) установява зоните в Общността, считани за свободни от болести по мекотелите Bonamia ostreae и/или Marteilia refringens.
(2)
Ирландия и Обединеното кралство информираха Комисията с писма от юни 2005 г., че Bonamia ostreae е била открита в Lough Foyle, крайбрежна водна зона, разположена на границата между Ирландия и Северна Ирландия. Досега тази зона беше считана за свободна от Bonamia ostreae, но следователно вече не може да бъде считана за свободна от тази болест.
(3)
Освен това Ирландия внесе искане за изменение на списъка със зоните в Ирландия, одобрени по отношение на Bonamia ostreae, установен с Решение 2002/300/ЕО, за да се опише географското наименование на една от зоните, засегнати от болестта. Следователно „Logmore, Belmullet“ следва да се замени с „Loughmore, Blacksod Bay“.
(4)
Решение 2002/300/ЕО трябва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/300/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 октомври 2005 година.

Labels: 0
18
17
6